व्लादीमिर कोपेन (; 25 सितंबर 1846xa0— 22 जून 1940) एगो रशियन-जर्मन भूगोलवेत्ता, मौसमबिग्यानी, जलवायु बिग्यानी आ बनस्पति बिग्यानी रहलें। सेंट पीटर्सबर्ग में पढ़ाई के बाद उनके अधिकतर जिनगी आ कैरियर जर्मनी आ ऑस्ट्रिया में बीतल। इनके सभसे परसिद्ध आ महत्व के काम जलवायु के प्रकार के बर्गीकरण सिस्टम डेवलप कइल रहल जेकरा के अब कोपेन के जलवायु वर्गीकरण के रूप में जानल जाला; कुछ सुधार आ बदलाव के बाद ई आजो सभसे कॉमन इस्तेमाल वाला जलवायु बर्गीकरण हवे आ ब्यापक रूप से इस्तेमाल हो रहल बा। एकरे अलावा कोपेन कई गो योगदान अउरी क्षेत्र में कइलें, एरोलॉजी (Aerology) शब्द दिहलें, ऊपरी वायुमंडल / हवा के अध्ययन के बिज्ञान खातिर।